METKA

=METKA ja METKA 2= 12.6.2012 - 31.12.2014



AJANKOHTAISTA: Opiskelijoiden anonyymi chat-palvelu Oulussa

 * [[image:teholapaisy/SocialWorker.png width="132" height="245" align="center"]]

[|www.osao.fi/avitus] || ====**AVITUS - opiskelijan anonyymi chat-palvelu**====

METKA-hankkeessa on pilotoitu oppilaitosten omaa, anonyymia chat-palvelua, jossa opiskelija voi nimettömänä käsitellä pieniä ja suuria huolenaiheita luottamuksellisesti ammattihenkilön kanssa.

Asiantuntijoina eli avittajina palvelussa toimivat eri alojen ammattilaiset, kuten kuraattori, terveydenhuollon edustaja, oppilaitospastori tai poliisi. Avittajat ovat siis samoja henkilöitä, jotka muutenkin työkseen kuuntelevat opiskelijoita ja keskustelevat heidän huolenaiheistaan. Koska avittajat ovat oppilaitosten omaa henkilökuntaa, he osaavat ohjata nuoren eteenpäin oppilaitoksen tai kunnan palveluihin. Halutessaan opiskelijalla on mahdollisuus tavata avittajia kasvotustenkin.

Avituksessa yleisimmät keskustelunaiheet ovat koulunkäynti, yksinäisyys ja kaverisuhteet.

Avitusta on pilotoitu Oulun seudun ammattiopiston ja Oulun ammattikorkeakoulun yhteisenä palveluna.

Vuonna 2013 palvelu laajenee Oulun alueella ja mukaan tulevat Oulun Palvelualan opisto sekä Oulun Diakoniaopisto. Ammattiopisto Luovi on ottanut anonyymin chat-työkalun kokeiltavaksi opinto-ohjauksen työkaluna. ||


 * Katso Avitus-video!**

[]

Avitus-chatpalvelua on pilotoitu puolen vuoden ajan. Lue raportti pilotoinnin kokemuksista ja tuloksista!




 * OPPILAITOS-TYÖPAJAYHTEISTYÖ OULUSSA**

Metka-hankkeessa on suunniteltu oppilaitosten ja työpajojen yhteistyössä vapaasti valittavaa opintokokonaisuutta, jonka työpajanuori saisi tunnustettua osaksi opintojaan, jos saa opiskelupaikan jossakin Metka-oppilaitoksessa. Suunnittelu aloitettiin kartoittamalla niitä ei-ammatillisia, yhteisiä sisältöjä, joita kaikilla työpajoilla opitaan työpajajaksolla. Yhteiset sisällöt liittyivät työelämätietouteen ja -taitoihin, elämänhallintaan sekä sosiaalisiin ja ryhmässä toimimisen taitoihin.
 * Vapaasti valittava tutkinnon osa "Opiskelu- ja työhyvinvointi" 1-3 ov**

Työpajat antavat nuorelle työpajajakson päättyessä todistuksen kokonaisuuden suorittamisesta riippuen työpajajakson pituudesta ja työtuntien määrästä. Oppilaitos tunnustaa opintokokonaisuuden todistuksen perusteella uudelle opiskelijalle.

Ohessa kuvaus vapaasti valittavan opintokokonaisuuden "Opiskelu- ja työhyvinvointi" (3 ov) sisällöstä.




 * Osaamistodistus työpajoilla hankitun osaamisen tunnistamiseen ja tunnustamiseen**

Metka-hankkeessa on kehitetty osaamistodistus, jolla osoitetaan työpajavalmentautujalle pajajaksolla kertynyttä ammatillista osaamista. Osaamistodistus on tarkoitettu työpajojen, ammatillisten oppilaitosten, työnantajien ja muiden toimijoiden yhteiseksi dokumentiksi. Se soveltuu erityisesti niiden työpajojen käyttöön, joiden työtehtävät koostuvat pienistä, jopa useiden eri tutkinnonalojen osista, joista ei voida muodostaa näyttökokonaisuuksia.

Osaamistodistuksen perusteella oppilaitos voi järjestää opiskelupaikan saaneelle työvalmentautujalle näyttötilaisuuksia osaamisen todentamiseksi tai pyytää todistuksen antaneelta työpajalta lisätietoja työpajalla hankitusta osaamisesta ja valmentautujasta. Osaamistodistuksen liitteenä voi olla esimerkiksi valmentautujan työpäiväkirja tai portfolio.

Osaamistodistuksen suunnitteluun ovat osallistuneet Metka-oppilaitokset, Oulun kaupungin työpajatoiminta sekä Valtakunnallisen työpajayhdistyksen Pohjois-Pohjanmaan ALU-koordinaattori.



Metka 2 -hankkeessa on kehitetty uusi vuorovaikutteinen ja helppokäyttöinen opinto-ohjauksen VirtuaaliVartti -palvelu perusasteen opoille ja oppilaille. Ammatillinen opo kertoo videoneuvottelussa koulutustarjonnasta. Opiskelijat voivat esittää kysymyksiä opiskelusta ammatillisessa oppilaitoksessa. Osapuolet sopivat keskenään VirtuaaliVartista. He tarvitsevat tietokoneen, internetyhteyden, kaiuttimet ja kameran. VirtuaaliVartti säästää aikaa ja resursseja, mikä säästyy kulkemiselta oppilaitosten väliä.
 * VIRTUAALIVARTTI**



HANKKEEN TAVOITTEET: A-OSA: 1) kehittää oppilaitosten välistä yhteistyötä sekä levittää oppilaitoskesta toiseen siirtyvien nivelvaiheen hyviä käytäntöjä 2) oppilaitos-työpajayhteistyön tiivistämiseksi totetutetaan seuraavat toiminpiteet: kartoitetaan opintokokonaisuudet, joita työpajanuoret voivat suorittaa oppilaitoksissa, tarkennetaan levähdysjaksoyhteistyön sekä työpajoilla suoritettavien ammattiosaamisen näyttöjen käytänteitä sekä toteutetaan oppilaitosten opettajien tutustumisia työpajoihin ja pajaohjaajien tutustumisia oppilaitoksiin. 3) selvitetään, olisiko Oulun seudun ammatillista peruskoulutusta tarjoavilla oppilaitoksilla mahdollista olla yhteinen pajamainen avoin oppimisympäristö 4) tehdään entistä tiiviimpää yhteistyötä perusopetuksen opinto-ohjaajien kanssa lisäämällä heidän ammatiopistojen koulutuksen tuntemustaan
 * METKA 2 -HANKE (2013-2014)**

B-OSA:

1) jatketaan ja kehitetään matalan kynnyksen ohjaus- ja tukipalvelua, Avitus-chatia 2) arvioidaan Avitus-palvelua saatujen kokemusten ja käyttäjätilastojen perustella sekä kehitetään palvelua tulosten perusteella 3) otetaan käyttöön chat-työkalu Oulun seudun ammatillisten oppilaitosten uutena ohjauspalveluna yhteishaun yhteyteen

C-OSA:

__OSAO:__ OSAOn oppilaitoskohtaisena tavoitteena on kehittää opinto-ohjausta, erityisesti ryhmänohjaajien opinto-ohjaus- ja ryhmänohjaustaitoja ja varhaisen puuttumisen osaamista. Tavoitteena on lisäksi kehittää ammattitaitoa täydentävien tutkinnon osien (ATTO) erityisopetusta OSAOssa, koota ja yhtenäistää OSAO-tasolla erityisopetuksen käytänteitä ja kehittää erityisopetuksen koordinaatiota sekä lisätä opetushenkilöstön tietämystä erityisopetuksen roolista ja keinoista opettajan ja opiskelijan tukena. OSAOssa on tavoitteena kohdentaa laboratorioalan ja kone- ja metallialan perustutkinto-opiskelijoille Arkiryhmä -toimintaa. Tavoitteena on opiskelijan omien voimavarojen ja hyväksi havaittujen toimintatapojen ja onnistumisten tunnistaminen ja niiden vahvistaminen sekä sitouttaminen opiskeluun ja oppilaitokseen.

__Ammattiopisto Luovi__: Luovin tavoitteena on jatkaa Metka -hankkeessa aloitettuja kehittämistoimenpiteitä ja niiden jalkauttamista koko Luovin toimintakäytänteiksi. Tavoitteena on kehittää valmentavasta koulutuksesta tutkintotavoitteiseen koulutukseen siirtyvien opiskelijoiden nivelvaihetta ja keinoja opiskelijan tukemiseen ja motivoimiseen jo valmentavan koulutuksen aikana. Tavoitteena on kehittää tehostettu ohjauksen ja tuen malli keskeyttämisvaarassa olevien oipskelijoiden opiskelun tukemiseen, opiskelijan sitouttamiseen opintojen jatkamiseen sekä keskeyttämisen ehkäisyn ja varhaisen puuttumisen toimintamalli.

__Oulun Palvelualan opisto:__ Tavoitteena on kotitalousopetuksen tukitoimien edelleen kehittäminen ja kotityö- ja puhdistuspalvelujen perustutkinnon läpäisyn tehostaminen.

__Oulun Diakoniopisto:__ Hankkeen tavoitteina on lisätä perusopetuksen opinto-ohjaajien tietoa hoitoalan koulutuksesta, vahvistaa ryhmänohjaajien ryhmänohjauksen ja ryhmäytymisen osaamista, tehdä uudenlaista yhteistyötä peruskoulun 8-luokkalaisten ja heidän vanhempiensa kanssa, löytää keinoja, miten hoitoalalle pyrkivien keskeyttämistä vähennetään.


 * METKA-HANKE (2012-2013)**

HANKKEEN TAVOITTEET

Hankkeen tavoitteena on parantaa koulutuksen läpäisemistä lisäämällä oppilaitosten keskinäistä yhteistyötä sekä yhteistyötä muiden toimijoiden, kuten Oulun kaupungin nuorisoasiainkeskuksen (työpajat ja etsivä nuorisotyö) sekä yleissivistävän koulutuksen kanssa. Hanke järjestää mukana olevien oppilaitosten opiskelijoille mahdollisuuden keskustella internetin kautta opiskelijahuollon ja opinto-ohjauksen asiantuntijoiden kanssa. Lisäksi jokaisella hankekumppanilla on omat oppilaitoskohtaiset tavoitteet.

HANKKEEN KUVAUS

Hankeverkoston muodostavat Oulun seudun toisen asteen ammatillisen peruskoulutuksen järjestäjät: Ammattiopisto Luovi, Oulun Diakoniaopisto, Oulun Palvelualan Opisto sekä Oulun seudun ammattiopisto. Hanke jakautuu kolmeen osaan. Oppilaitosten A ja B -osaan sekä oppilaitoskohtaisiin C -osiin.

Hankkeessa kootaan mukana olevista organisaatiosta suunnitteluryhmä, johon kutsutaan myös Oulun kaupungin työpajatoiminnan kehittämisestä vastaavia henkilöitä. Oppilaitosten edustajat tutustuvat pajatyöskentelyyn. Suunnitteluryhmä suunnittelee syksyn 2012 aikana vapaastivalittavan tutkinnon osan, joka on mahdollista suorittaa Oulun kaupungin työpajoilla. Vuoden 2013 aikana on tavoitteena, että pieniryhmä työpajoilla työskenteleviä nuoria suorittaa tutkinnon osan pajajakson aikana. Saatujen kokemusten perusteella kehitetään tarvittaessa edelleen tutkinnon osan sisältöä.

Suunnitteluryhmässä laaditaan osaamistodistus, jonka avulla oppilaitoksissa on helpompi tunnistaa ja tunnustaa nuorten pajatyöskentelyn avulla hankkimaa osaamista. Myöhemmiin osaamistodistusmallin käyttöä on mahdollista laajentaa työ- ja elinkeinotoimiston kautta työharjoittelu- ja työelämävalmennusjaksolla olevien nuorten hankkiman osaamisen tunnistamiseen.

Syksyn 2012 aikana suunnitellaan internetin kautta tarjottavan chat-palvelun toteutus. Vuoden 2013 alussa järjesteään opiskelijoille mainoskampanjoita uudesta palvelusta. Vuonna 2013 tarjotaan opiskelijoille päivystystyyppisesti mahdollisuutta keskustella eri alojen asiantuntijoiden kanssa chat-palvelun kautta.

A-OSA: Hankkeen A-osan tavoitteenna on tiivistää Oulun seudun toisen asteen ammatillisen koulutuksen järjestäjien välistä yhteistyötä. Oppilaitosten välisen yhteistyön tiivistämisen tavoitteena on muun muassa parantaa opiskelijoiden joustavampaa siirtymistä eri oppilaitosten välillä lukuvuoden aikana ja näin vähentää negatiivisiä keskeyttämisiä.

Hankkeen tavoitteena on lisätä oppilaitosten yhteistyötä myös muiden Oulun seudun toimijoiden, kuten Oulun kaupungin nuorisoasiainkeskuksen (työpajat ja etsivä nuorisotyö) ja yleissivistävän koulutuksen edustajien kanssa. Oppilaitoksen ja Oulun kaupungin työpajojen edustajat laativat yhteistyönä vapaasti valittava tutkinnon osan, jonka ilman toisen asteen ammatillista koulutusta olevat nuoret voivat suorittaa työpajoilla ja joka hyväksiluetaan heidän opintoihinsa, kun he saavat opiskelupaikan. Tutkinnon osan suorittaminen saattaa madaltaa myös pitkään koulutusjärjestelmän ulkopuolella olleiden nuorten kynnystä hakeutua opiskelemaan ammatillista tutkintoa. Oppilaitokset suunnittelevat myös pajojen kanssa osaamistodistuksen, jonka avulla oppilaitoksissa voidaan nykyistä paremmin tunnistaa ja tunnustaa nuorten työpajalla hankkimaa osaamista.

B-OSA: Hankkeen B-osan tavoitteena on kehittää Oulun seudulle opinto-ohjauksen, opiskelijahuollon ja opiskelijaterveydenhuollon yksilöllisempiä, niin sanottuja matalan kynnyksen ohjauspalveluita tukemaan opiskelijoiden hyvinvointia. Tavoitteena on tarjota toisen asteen ammatillisissa oppilaitoksissa opiskeleville nuorilla päivystystyyppisesti keskustelumahdollisuutta eri asiantuntijoiden (kuraattori, opinto-ohjaaja, terveydenhoitaja ja pappi) kanssa internetissä chatin kautta. Tavoitteena on, että kehittämällä internetin ohjauspalveluita, voidaan tavoittaa nuoria, joiden opinnot ovat vaarassa pitkittyä tai keskeytyä henkilökohtaisten ongelmien vuoksi tai ovat vaarassa ajautua syrjäytyneiksi. THL:n suorittaman kouluterveyskyselyn perusteella noin 20% Oulun seudun opiskelijoista on kokenut, että opiskelijahuollon palveluiden saatavuus on huonoa. Koulukuraattorit ovat tunnistaneet, että osan nuorista on vaikea hakea kasvotusten apua opiskelijahuollon henkilöltä vaitiolovelvollisuudesta huolimatta heitä askarruttaviin ongelmiin ja nuoret asioivat mielummin sähköpostitse tai tekstiviestitse. Tuomalla opiskelijahuollon palveluita myös internetiinn voidaan saavuttaa myös sellaisia nuoria, jotka eivät ole valmiita hakemaan apua kasvotusten. Palvelun myötä opiskelijoita voidaan pyytää henkilökohtaiselle käynnille. Internet mahdollistaa palvelun tarjoamisen yhtäaikaisesti useamman oppilaitoksen opiskelijoille ja tarvittaessa suurien opiskelijamäärien tukemiseeen.

Hankkeen C-osa jakautuu neljään oppilaitoskohtaiseen osaan, jossa kukin oppilaitos on määritellyt omat tavoitteet oppilaitoksen läpäisyn kehittämiseen liittyvälle toiminnalle.
 * C-OSA:**

__Oulun seudun ammattiopisto:__ Tavoitteena on levittää ja ottaa käyttöön OSAOn yksiköissä hanketoiminnassa kehitettyjä käytäntöjä opintojen keskeyttämisen vähentämiseksi. Tavoitteena on lisäksi parantaa opintojen etenemisen seurantaa, lisätä opintojen läpäisyä kolmessa vuodessa ja selkiinnyttää ja yhdenmukaistaa osaamisen tunnistamisen ja tunnustamisen käytäntöjä, sekä lisätä opetus- ja ohjaushenkilöstön osaamista ja ammattitaitoa.

__Ammattiopisto Luovi:__ Tavoitteena on kehittää edelleen ennen opintoja Lisäksi tavoitteena on kehittää tehostettu tuen ja ohjauksen malli keskeyttämisvaarassa olevien opiskelijoiden opiskelun tukemiseen ja opiskelijan sitouttamiseen opintojen jatkumiseen.
 * valmentavasta koulutuksesta tutkintoon siirtyvien opiskelijoiden nivelvaihetta ja keinoja opiskelijan tukemiseen jo valmentavan koulutuksen aikana
 * arviointimenetelmiä, joilla selvitetään opiskelijan osaamista ja opiskelijan tarvitsemia tukitoimia sekä
 * toimenpiteitä, joilla ohjataan hakijoita kuntoutukseen opintojen mahdollistamiseksi.

__Oulun Diakoniaopisto:__ Tavoitteena on luoda ja pilotoida matalan kynnyksen ”hoivapajamalli” (20 ov), jossa tarjotaan peruskoulunsa päättäneille, sosiaali- ja terveysalasta kiinnostuneille nuorille mahdollisuus tutustua ja harjoitella asiakkaan kohtaamiseen liittyviä perustaitoja.

__Oulun Palvelualan Opisto:__ Tavoitteena on kehittää kotitalousopetuksessa erityistä tukea tarvitsevien opiskelijoiden oppimismahdollisuuksia. Näin halutaan vähentää kotitalousopetuksen keskeyttämistä ja ehkäistä nuorten syrjäytymistä sekä parantaa mahdollisuuksia päästä toisen asteen opintoihin.

Yhteystiedot:

Oulun seudun ammattiopisto Anna-Mari Saarela 010 27 25 078 / 040 6618 123 etunimi.sukunimi@osao.fi

Ammattiopisto Luovi Pirjo Ruha p. 040 319 3455 etunimi.sukunimi@luovi.fi

Oulun Diakoniaopisto Liisa Ukkola p. 050 3125 608 etunimi.sukunimi@odl.fi

Oulun Palvelualan Opisto Tiina Kangas p. 050 537 8283 etunimi.sukunimi@opao.fi